John Dramani Mahama
E-Class

John Dramani Mahama nyɛla tiŋgbaŋ zuɣulana kuro n-ti Ghana. O daa dila nam maa yuma anahi ni chira a sham. O daa nyɛla zuɣulaan paa n-zaŋ ti National Democratic Congress(NDC) party gɔmnanti yuuni 2009 hali ni 2012. O daa deela nam Silimiin' goli 24th July 2012 di ni daa niŋ ka o kpɛma, Jilimalana Evans Atta Mills daa pooi nyevuli. Ŋuna n-nyɛ tuuli zuɣulaan paa ŋun deei nam o zuɣulana kalinsi nyaaŋa.Yaha, o daa lahi zani o din tɔli piibu-piibu December 2012 ka di n-gbubi Ghana yuma anahi ka mɔ yuuni 2016 ni 2020 piibu-piibu ka bi nya nasara o mini jilimalana Nana Addo Dankwa Akufo-Addo ŋun daa zani n-ti New Patriotic Party yuuni 2016 piibu-piibu.

Pilli 
O nyɛla Zabaɣisi puuni nira, Mahama yila Bole din be Savanna Region la na. O nyɛla bɛ ni daa dɔɣi so Damongo din be Damongo piibu-piibu yaɣili la din mi gba be Savanna Region Ghana pulini.

O piligu ni o shikuru Baŋsim 
Silimiin-gɔli November biɛɣu pishi ni awoi dali yuuni 1958 ka bɛ daa dɔɣi Mahama tiŋ shɛli bɛ ni booni Damongo , ka di be Damango-Daboya constituency la . O tuuli shikuru baŋsim daa pilila Accra Newtown Experimental School (ANT1) ka daa lahi chaŋ boarding shikuru Achimota Primary School. O daa tuɣi o senior secondary shikuru Ghana Senior High School din be Tamale Northern region yaɣili ka daa lahi chaŋ University zaŋ kpa History polo University of Ghana karimzɔŋ din be Ankara tiŋgbani ni din be Greater Accra yaɣili. Mahama daa chaŋla Silimiintiŋa shikuru din be Moscow O shikuru baŋsim yɛligibu ni siyaasa baŋsim bɔhimbu. Mahama nyɛla Zabaɣa ŋun yi Bole din be Tudu yaɣili. Bɛ dɔɣila Mahama Damango din be Damango-Daboya piibupiibu yaɣili din be Tudu yaɣili n kpiɛhi siyaasa taɣada din chaŋ gbaai Ghana maŋsulinsi saha. O ba Emmanuel Adama Mahama ŋun daa nyɛ pukpari Bundana ka lahi nyɛ karimba la, n-daa nyɛ tuuli jintɔra zaŋti West Gonja piibupiibu yaɣili, ni tuuli Regional Commissioner zaŋti Tudu yaɣili ŋɔ saha shɛli Ghana ni daa deei maŋsulinsi ka Kwame Nkrumah liɛbi tuuli tiŋgbaŋ zuɣulana. Mahama ba n-daa lahi nyɛ tiŋgbaŋ zuɣulana shaawara maana saha shɛli Hilla Limann ni daa nyɛ Ghana zuɣulana la, pɔi ka Jerry Rawlings daa ŋme m paagi o nam ni.

Tuma 
O ni daa naai o undergraduate shikuru Baŋsim, Mahama daa wuhila Taarihi baŋsim secondary Shikuru yuma bela. O ni daa labina Ghana saha shɛli o ni daa be Moscow bohindi shikuru Baŋsim, o tuma daa nyɛla lahibaya, kaya ni vihibuvihibu karachi nti Japan Embassy din be Aŋkara yuuni 1991 mini yuuni 1995. O daa yila zaŋgama laɣiŋgu din nyɛ fara tuhuku Kati mili Plan International Ghana

O MP Tali
Mahama daa kpiɛla Ghana Jintɔriba jina duu yuuni 1996 piibu-piibu ni , Ni o ti zani n-ti Bole bee Bamboi piibu-piibu yaɣili n-di o yuma anahi nam. Silimiin goli April 1997, be daa piigi o mi Yɛltɔɣa kpambala paa (Deputy Minister of Communications). Be daa zaŋ o mi lԑbi Yɛltɔɣa kpambala kpɛma (Minister of Communications) silimiin goli November 1998 ka daa di laa nam maa hali ni silimiin goli January 2001, saha shɛli Liɛm paati National Democratic Congress (NDC) ni daa galisi nam maa n-ti Wabiga paati New Patriotic Party's government.

Yuuni 2000, Bole/Bamboi piibu-piibu yaɣili nim daa lahi piila Mahama ni o labi Jintɔriba jina duu maa n-ti lahi niŋ yuma anahi yaha. Bɛ daa lahi piigi o mi yuuni 2004 m-pahi buta zuɣu. Yuuni 2001 hali ni 2004, bɛ daa piila Mahama kpiɛm zaŋ ti Jintɔriba ban bi galisi jina duu alizama polo (Minority Parliamentary Spokesman for Communications). Yuuni 2002, bɛ daa piila Mahama yaha kpiɛm zaŋ ti Lem paati Yɛltɔɣa yalibu (Director of Communications for the NDC). Lala yuuni maa, bɛ daa lahi piigi o mi ni o zani Ghana zaani n yɛn chaŋ ti lihi Zimbabwe nim jintɔra ba piibu-piibu ni daa yɛn chaŋ shɛm. O ni daa nyɛ MP, O daa bela Standing Orders Committee nim maa puuni ni Transport, Industry, Energy, Communications, Science and Technology Committee zaŋ ti Jintɔriba duu maa.

O Minister Tali

O Tingbani zuɣulana paa Tali

O Tingbani zuɣulana Tali

O 2020 Nam Bɔbu

Maŋmaŋa biɛhigu ni O Ni Bɔri Bin Shɛŋa

Kundi nima
Mahama tuuli kundi n-nyɛ MY FIRST COUP D'ETAT: MEMORIES FROM THE LOST DECADES OF AFRICA. Bloomsbury n-daa yihi li polo silimiin goli July 3, 2012. O kundi maa wuhiri la o maŋmaŋa biɛhigu, o ni daa chaŋ shikuru shɛm, o ni daa nyɛ binshɛŋa Gɔmnanti kura puuni ni Nkrumah nam kpaabu.

Gubiɛri Lahima

Kpaŋmaŋa Pina ni Dariza nim Doopa

Kundivihira 

Tiŋgbaŋ Zuɣulaanima
E-Class
Ninsala ŋun na be o nyɛvuli ni